laion/Wikipedia-Exotic huggingface dataset:
ბათუმის რესპუბლიკა

ბათუმის რესპუბლი იყო ბრიტანეთის მარიონეტული სახელმწიფო, რომელიც ოდესღაც არსებობდა ბათუმში, დღევანდელ დასავლეთ საქართველოში . 1918 წლის 3 მარტს რუსეთმა ცენტრალურ ძალებთან დადო ბრესტ-ლიტოვსკის ხელშეკრულება და გამოვიდა ომიდან შიდა არეულობის გამო. ხელშეკრულება ითვალისწინებდა ბათუმის მიმდებარე ტერიტორიის მიტოვებას. ამგვარად ოსმალებმა მოახერხეს ბათუმის ანექსია 1918 წლის 14 აპრილს. საქართველოს დემოკრატიულმა რესპუბლიკამ, რომელმაც დამოუკიდებლობა გამოაცხადა რუსეთისგან რევოლუციის არეულობის დროს, უარი თქვა ზავის მიღებაზე და განაგრძო ბრძოლა ოსმალეთის იმპერიის წინააღმდეგ, რომელიც დასრულდა 4 ივნისს. 25 დეკემბერს ბათუმი აიღეს დიდი ბრიტანეთის მოკავშირეებმა . ბრიტანელებმა დანიშნეს გენერალ გუბერნატორად ჯეიმზე ნორმან კუკ-კოლისი და დააწესეს სამხედრო მთავრობა. ასევე შეიქმნა ბათუმის პარლამენტი. 12 იანვარს ბათუმის რესპუბლიკამ დამოუკიდებლობა გამოაცხადა თუმცა, 14 აპრილს ბათუმის პარლამენტი დაიშალა და ბათუმის რესპუბლიკამ დამოუკიდებლობა დაკარგა. ამის მიზეზი იყო ნავთობი. ბრიტანეთი ცდილობდა დაეკავებინა და გაეკონტროლებინა მილსადენის ტერიტორია, რომელიც აკავშირებდა ბაქოს ნავთობის საბადოს (აზერბაიჯანი), რომელიც იმ დროისთვის მსოფლიოში უდიდესი ნავთობის საბადო იყო, ბათუმის სატრანსპორტო პორტთან. 1920 წლის 8 აპრილს ბრიტანეთმა ბათუმი თავისუფალ პორტად გამოაცხადა და ერთა ლიგის კონტროლის ქვეშ მოაქცია, ბრიტანეთი, საფრანგეთი და იტალია ცდილობდნენ მის გაკონტროლებას. ადგილობრივ მოსახლეობას არ მოსწონდა ბრიტანული ოკუპაცია, რის გამოც საქართველომ მოითხოვა ბათუმის დაბრუნება.1920 წლის აპრილში ბოლშევიკებმა მოახდინეს ბაქოს ოკუპაცია, რის გამოც ნავთობის გადაზიდვა შეუძლებელი გახდა. ამ ყველაფერმა გამოიწვია დიდი ბრიტანეთის ინტერესების შემცირება ბათუმის მიმართ. 1920 წლის ივნისში ბრიტანეთმა ბათუმიდან გასვლა გადაწყვიტა. 7 ივლისს საქართველომ ბათუმი დაიბრუნა.როდესაც 1921 წლის 15 თებერვალს ბოლშევიკები თავს დაესხნენ საქართველოს, თურქეთმა დაიკავა ბათუმი მუსლიმების დაცვის საბაბით და საქართველოს დემოკრატიული რესპუბლიკის მთავრობა, რომელმაც დაკარგა დედაქალაქი თბილისი 25 თებერვალს, გადავიდა ბათუმში. თუმცა, 18 მარტს თურქებსა და ბოლშევიკებს შორის მოსკოვის ხელშეკრულების გაფორმების შემდეგ, თურქეთმა დატოვა ბათუმი. მას შემდეგ საქართველო გახდა საბჭოთა სოციალისტური რესპუბლიკა და 16 ივლისს დაარსდა აჭარის ავტონომიური საბჭოთა სოციალისტური რესპუბლიკა, დედაქალაქით ბათუმი. ↑ Marshall, Alex. ↑ Georgia. worldstatemen.org. ციტირების თარიღი: 2021-07-15. ↑ Liddell Hart Centre for Military Archives. დაარქივებულია ორიგინალიდან — 2012-09-23. ციტირების თარიღი: 2021-07-15. ↑ Adjaria. worldstatemen.rog. ციტირების თარიღი: 2021-07-15. ↑ Batumi: Travails of the City. civil.ge. ციტირების თარიღი: 2021-07-15.
მაზერი (მწვერვალი)

მაზერი — მწვერვალი საქართველოში, მესტიის მუნიციპალიტეტში, მაზერის ქედზე. ზ. დ. 3900 მ. აგებულია პალეოზოური გრანიტოიდებითა და კრისტალური ფიქლებით. მწვერვალი სუბნივალურ ზონაშია, კალთები კი შემოსილია ალპური მდელოსებით. ენციკოლოპედია „საქართველო“ ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 65. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 107.
ბიძინა მაზიაშვილი

ბიძინა დიმიტრის ძე მაზიაშვილი (დ. 9 მაისი, 1928, ზემო მაჩხაანი, დედოფლისწყაროს მუნიციპალიტეტი — გ. 14 ოქტომბერი, 2004, იქვე) — ქართველი სპორტსმენი (ძიუდო, სამბო). სსრკ-ის დამსახურებული მწვრთნელი ძიუდოში (1970), სსრკ-ის სპორტის ოსტატი სამბოში, საქართველოს ფიზიკური კულტურის დამსახურებული მუშაკი. 1959 წელს დაამთავრა საქართველოს ფიზკულტურის ინსტიტუტი. იყო საქართველოს ძიუდოისტთა ნაკრების მთავარი (1964-1982 და 1993-1995) და სსრკ-ის ნაკრების (1970-1981) მწვრთნელი. 1990 წელს მიწვეული იყო იაპონიაში ქართული ჭიდაობის გაკვეთილების ჩასატარებლად. მისი აღზრდილები არიან გ. გოგოლაური, ა. მარტყოფლიშვილი, ა. მუზაევი, ჯ. ნიჟარაძე, გ. ონაშვილი, რ. ხარშილაძე, ფ. ჩიკვილაძე (ძიუდო), გ. გიორგაძე, მ. ბერუაშვილი (სამბო). მიღებული აქვს ღირსების ორდენი (1997). ენციკლოპედია „საქართველო“
ალექსანდრე დიდებულიძე (ელექტრომექანიკოსი)

ალექსანდრე კონსტანტინეს ძე დიდებულიძე (დ. 30 სექტემბერი, 1944, თბილისი) — ქართველი ელექტრომექანიკოსი. საქართველოს მეცნიერებათა აკადმიის წევრ-კორესპონდენტი (1997), ტექნიკის მეცნიერებათა დოქტორი (1991), პროფესორი (1992), საქართველოს სოფლის მეურნეობის მეცნიერებათა აკადემიის ნამდვილი წევრი (1995). დაამთავრა საქართველოს პოლიტექნიკური ინსტიტუტი (1966). 1967–1968 წლებში მუშაობდა იქვე, 1968–1974 წლებში — საქართველოს სოფლის მეურნეობის მექანიზაციისა და ელექტრიფიკაციის სამეცნიერო-კვლევით ინსტიტუტში, 1974-2013 წლებში — საქართველოს სასოფლო-სამეურნეო ინსტიტუტში (ახლანდ. საქართველოს აგრარული უნივერსიტეტი), სადაც 1989-2005 წლებში ხელმძღვანელობდა ელექტროტექნიკისა და ელექტროამძრავის კათედრას, იყო სრული პროფესორი (2006-2013). 2001-2004 წლებში დიდებულიძე იყო უფროსი ანალიტიკოსი აშშ-ის საერთაშორისო განვითარების სააგენტოს (USAID) პროექტებში, 2004-2008 წლებში — საქართველოს განათლებისა და მეცნიერების მინისტრის პირველი მოადგილე და საპარლამენტო მდივანი, 2013 წლიდან — საქართველოს მეცნიერებათა ეროვნული აკადემიის ინოვაციებისა და მაღალი ტექნოლოგიების ცენტრის აღმასრულებელი მდივანი. დიდებულიძის სამეცნიერო შრომები ეხება სოფლის მეურნეობის და ელექტრომექანიკის პრობლემებს — სპეციალურ ელექტრიფიცირებულ სატრანსპორტო-ტექნოლოლოგიურ მოწყობილობებს, ელექტროდანადგარების ექსპლუატაციას. დაჯილდოებულია ღირსების ორდენით (1999). Корни грузинской науки : [Краткий обзор истории формирования груз. науки, ее истоков этапов развития] (თანაავტორი). - Тбилиси, Изд-во Груз. Нац. АН, 2016. - 72с.. - ISBN: 9789941085871 გამოყენებითი ბიომეცნიერებები: ინტელექტუალური საკუთრება, კანონმდებლობა და კომერციალიზაცია : [დამხმ. სახელმძღვ.] (ავტორი). - თბილისი, 2012. - 120გვ.. - ISBN: 9789941042928 ენერგეტიკის სექტორი საქართველოში (ავტორი). - თბილისი, 1998. - 83გვ. სოფლის მეურნეობის განვითარება საქართველოში: პრობლემები და პერსპექტივები (ავტორი). - თბილისი, გაერთ. ერების განვითარების პროგრამა-საქართველო, 1997. - 85გვ. მეტრეველი ვ., ენციკლოპედია „საქართველო“, ტ. 2, თბ., 2012. — გვ. 409. დიდებულიძე, ალექსანდრე — საქართველოს ბიოგრაფიული ლექსიკონი
გრიგოლ დიდებულიძე

გრიგოლ ივანეს ძე დიდებულიძე (დ. 25 აპრილი, 1898, სოფ. იგოეთი, ახლანდ. კასპის მუნიციპალიტეტი, — გ. 9 სექტემბერი, 1954, თბილისი) — ქართველი თერაპევტი. მედიცინის მეცნიერებათა დოქტორი (1945), პროფესორი (1945). სწავლობდა ვარშავის უნივერსიტეტის სამკურნალო ფაკულტეტზე (1916-1919) და თბილისის სახელმწიფო უნივერსიტეტის სამკურნალო ფაკულტეტზე (1919-1924). 1938–1940 წლებში იყო თბილისის სამედიცინო ინსტიტუტის პედიატრიული ფაკულტეტის პროპედევტიკული თერაპიის კათედრის გამგე, 1940–1945 წლებში — ამავე ფაკულტეტის ჰოსპიტალური თერაპიის კათედრის გამგე. 1945 წლიდან განაგებდა სამკურნალო ფაკულტეტის შინაგან სნეულებათა პროპედევტიკის კათედრას, 1943–1947 წლებში — თბილისის ექიმთა დახელოვნების ინსტიტუტის თერაპიის კათედრას, ერთდროულად, 1947–1950 წლებში, ხელმძღვანელობდა საქართველოს მეცნიერებათა აკადემიის კარდიოლოგიის ინსტიტუტის კლინიკურ განყოფილებას. სტუდენტობის პერიოდში (1923) ნ. მახვილაძესთან ერთად აღმოაჩინა და შეისწავლა ანკილოსტომიდოზი საქართველოში. შეისწავლა და აღწერა ბორჯომის მინერალური წყლების გავლენა თორმეტგოჯა ნაწლავის სეკრეციაზე, შემაერთებელი ქსოვილის როლი წყლის ცვლის პროცესში, კანქვეშა ქსოვილში შეყვანილი ნივთიერებების შეწოვის საკითხი და სხვ. შინაგან სნეულებათა პროპედევტიკა, კლინიკური დიაგნოსტიკის და სემიოლოგიის კურსი, გამოც. მე-3, თბ., 1960 (თანაავტ. შ. მიქელაძე). ენციკლოპედია „საქართველო“, ტ. 2, თბ., 2012. — გვ. 410.
ვლადიმერ აბაევი

ვლადიმერ დავითის ძე აბაევი (დ. 22 მარტი, 1886 — გ. 24 აგვისტო, 1968) — ბოლშევიკური მოძრაობის მონაწილე საქართველოსა და ჩრდილოეთ კავკასიაში, საბჭოთა სახელმწიფო მოღვაწე, ეროვნებით ოსი. ეკონომიკის მეცნიერებათა დოქტორი (1967). საქართველოს მეცნიერებათა დამსახურებული მოღვაწე (1967). რუსეთის სოციალ-დემოკრატიული მუშათა (ბოლშევიკური) პარტიის წევრი 1918 წლიდან. 1920 წლის მაისში მონაწილეობდა საქართველოს სახელმწიფოს წინააღმდეგ მიმართულ ამბოხებაში და იყო პირველი რევკომის თავმჯდომარე ცხინვალში. ამბოხების დამარცების შემდეგ იყო ჩრდ. კავკასიელ მთიელთა რესპუბლიკის სახალხო კომისართა საბჭოს მდივანი (1921), შემდეგ გაზეთ "გორსკაია ბედნოტის" რედაქტორი. 1931-1934 წლებში მუშაობდა სსრკ სავაჭრო წარმომადგენლობაში დანიასა და საფრანგეთში, 1934 წლიდან — ყირიმის ბოტანიკური ბაღის დირექტორად. 1943-1951 წლებში სამეცნიერო-კვლევითი ინსტიტუტის დირექტორი იყო ცხინვალში. მიღებული აქვს სახელმწიფო ჯილდოები. ქართული საბჭოთა ენციკლოპედია, ტ. 1, თბ., 1975. — გვ. 10. ენციკლოპედია „საქართველო“, ტ. 1, თბ., 1997. — გვ. 10.
Don't Hurt Yourself

„Don't Hurt Yourself“ — ბრიტანული ნეო-პროგრესული როკ-ჯგუფ Marillion-ის სიმღერა და სინგლი 2004 წლის ალბომიდან Marbles. მას დიდი წარმატება ხვდა წილად. ბრიტანულ ჩარტში მან მიაღწია #9 პოზიციამდე. ეს იყო ჯგუფის ისტორიაში რიგით მეორე ზედიზედ მოხვედრა საუკეთესო 10-ეულში (წინა სინგლს, „You're Gone“ მსგავსი წარმატება ჰქონდა). CD 1 Don't Hurt Yourself (სინგლის ვერსია) - 3:45 Angelina (სტივენ უილსონის მიქსი) - 5:59 CD 2 Don't Hurt Yourself (სინგლის ვერსია) - 3:45 Fantastic Place (საკონცერტო ჩანაწერი, ჰამბურგი, გერმანია, 7 მაისი, 2004) - 6:16 The Damage (საკონცერტო ჩანაწერი, დანია, 9 მაისი, 2004) - 4:26 Don't Hurt Yourself (მუსიკალური ვიდეო) - 3:45 ↑ http://www.discogs.com/Marillion-Dont-Hurt-Yourself/release/3168825 ↑ http://www.discogs.com/Marillion-Dont-Hurt-Yourself/release/3150161
აბრამ მაზმიშვილი

აბრამ ივანეს ძე მაზმიშვილი (დ. 6 (18) ოქტომბერი, 1898, თბილისი — გ. 5 ოქტომბერი, 1978, მოსკოვი) — ქართველი გეოდეზისტი. ტექნიკურ მეცნიერებათა დოქტორი (1958). პროფესორი (1950). 1930 წელს დაამთავრა მოსკოვის სამიჯნო ინსტიტუტი. 1932 წლიდან იყო სხვადასხვა სამეცნიერო დაწესებულების, მათ შორის მოსკოვის გეოდეზიური ინსტიტუტის (1936 წლიდან მოსკოვის გეოდეზიური აეროფოტოაგეგმვისა და კარტოგრაფიის ინჟინერთა ინსტიტუტი) დირექტორი და გეოდეზიის კათედრის გამგე. 1952 წლიდან კითხულობდა ლექციებს მოსკოვის სამთო ინსტიტუტში. მაზმიშვილის სამეცნიერო ნაშრომებიდან აღსანიშნავია ფუნდამენტური გამოკვლევა უმცირეს კვადრატთა მეთოდის შესახებ (1-ელი გამოცემა მოსკოვი, 1968). დაჯილდოებულია სახელმწიფო ჯილდოებით. ენციკლოპედია „საქართველო“
გიორგი მაზმიშვილი

გიორგი სერგოს ძე მაზმიშვილი (დ. 2 იანვარი, 1966, თბილისი) — ქართველი გენერალ-მაიორი (2009). საინჟინრო მეცნიერებათა დოქტორი (2010). 1988 წელს დაამთავრა სპი-ის საინჟინრო-ფიზიკის ფაკულტეტი. 1989 წლიდან მუშაობდა ინჟინრად იმავე ინსტიტუტის სტრუქტურული კვლევის ცენტრში, 1992 წლიდან — საქართველოს თავდაცვის სამინისტროში ოფიცერ-სპეციალისტად. 1994 წლიდან საქართველოს უშიშროების სამინისტროში ეკავა სხვადასხვა თანამდებობა, მათ შორის იყო სამმართველოს (2001-2003), დეპარტამენტის (2003-2005), საქართველოს შსს კონტრდაზვერვის დეპარტამენტის, ქ. თბილისის მთავარი სამმართველოს (2005-2008) უფროსი; საქართველოს შსს კონტრდაზვერვის დეპარტამენტის დირექტორი (2008-2012). გამოქვეყნებული აქვს სამეცნიერო ნაშრომები (1996-2002). არის ომის ვეტერანი. დაჯილდოებულია: ვახტანგ გორგასლის II ხარისხის ორდენით (2008); ვახტანგ გორგასლის I ხარისხის ორდენით (ორგზის 2010, ოქტომბერი, დეკემბერი). ლ. დოლიძე, ენციკლოპედია „საქართველო“
ვალერიან მაზმიშვილი

ვალერიან ალექსანდრეს ძე მაზმიშვილი (დ. 10 მარტი, 1926, სოფელი ყარაღაჯი, საქართველოს სსრ — დ. 21 ივნისი, 2012, თბილისი, საქართველო) — ქართველი მსახიობი. საქართველოს დამსახურებული არტისტი (1979). 1943-1945 წლებში სხვადასხვა დროს მუშაობდა პლეხანოვის კლუბის დრამატულ დასში, 1945-1948 წლებში მესხეთის, 1948-1950 წლებში მარჯანიშვილის, 1950-1956 წლებში გორის, 1956-1967 წლებში თბილისის სანკულტურის, 1967 წელს მოზარდ მაყურებელთა თეატრებში მსახიობად. შესრულებული როლებიდან აღსანიშნავია: მარჯანიშვილის თეატრში — ბერი ჯიოვანი (უ. შექსპირის „რომეო და ჯულიეტა“); გორის თეატრში — აბდულ სადაყი (ი. მოსაშვილის „ჩაძირული ქვები“), ხოსიტა (ი. ვაკელის „გიორგი სააკაძე“), ჰოფმარშალი (ფ. შილერის „ვერაგობა და სიყვარული“), ტრუფალდინო (კ. გოლდონის „ორი ბატონის მსახური“); სანკულტურის თეატრში — რიჩარდი (ა. კრონინის „იუპიტერი იცინის“), კავერინი (ა. გორჩაკოვის „ერთი ოჯახის ისტორია“), ექიმი მაკარიუსი (ს. პოპოვიჩის „უცნაური ავადმყოფი“) და სხვ.; თბილისის მოზარდ მაყურებელთა თეატრში — ვალოდია (ა. ვოლოდინის „ჩემი უფროსი და“), ნაცარქექია (გ. ნახუცრიშვილის, ბ. გამრეკელის „ნაცარქექია“), ჰამლეტი (ა. ჩხაიძის „როცა მთავრდება ბავშვობა“) და სხვ. დაჯილდოებულია ღირსების ორდენით (1998). ენციკლოპედია „საქართველო“
ზაზა მაზმიშვილი

ზაზა ნოდარის ძე მაზმიშვილი (დ. 30 ივლისი, 1963, თბილისი) — ქართველი გენერალ-მაიორი (1999). 1986 წელს დაამთავრა სპი-ის სატრანსპორტო ფაკულტეტი. 1988 წლიდან სახელმწიფო უშიშროების ორგანოების თანამშრომელია. 1991-1993 წლებში მუშაობდა საინფორმაციო სადაზვერვო, 1994-1998 წლებში სახელმწიფო დაცვის სპეციალურ სამსახურებში. 1998-1999 წლებში იყო საქართველოს სუს-ის ტერორიზმის წინააღმდეგ ბრძოლის, 1999-2004 წლებში სამხედრო კონტრდაზვერვის სამსახურების უფროსი. შსს-ს სახელმწიფო უსაფრთხოების დეპარტამენტის ოფიცერი უშიშროების საკითხებში, სამმართველოს უფროსი (2013 წლიდან). დაჯილდოებულია: ვახტანგ გორგასლის III ხარისხის ორდენით (2002). ლ. დოლიძე, ენციკლოპედია „საქართველო“
The Damage

The Damage — ბრიტანული ნეო-პროგრესული როკ-ჯგუფ Marillion-ის სიმღერა და 2004 წლის საკონცერტო სინგლი. იგი ვრცელდებოდა მხოლოდ ინტერნეტის მეშვეობით. მისი მოსმენა შესაძლებელია ფილმში Marbles on the Road. სიმღერის ორიგინალური ვერსია შეტანილია სტუდიურ ალბომში Marbles (2004). ↑ http://www.marillion.com/news/newsitem.htm?id=47
დაიგა მიერინა

დაიგა მიერინა ( ლატვ. Daiga Mieriņa, დაბ. იურევიცა, Jurēvica ; დ. 3 მარტი, 1969, რიგა) — ლატვიელი პოლიტიკოსი. ასოციაცია „მწვანეთა და გლეხთა კავშირში“ შემავალი პარტია „ლატვიის გლეხთა კავშირის“ თავმჯდომარის მოადგილე, ლატვიის სეიმის თავმჯდომარე 2023 წლის 20 სექტემბრიდან, ლატვიის სეიმის დეპუტატი 2022 წლის 1 ნოემბრიდან. წარსულში ცარნიკავას რაიონის დუმის (2009-2015, 2016-2021) თავმჯდომარე, ცარნიკავას რაიონის (2001-2021) და ადაზის რაიონის (2021 წლიდან) სათათბიროს დეპუტატი. დაიგა მიერინა დაიბადა 1969 წლის 3 მარტს. 1995 წელს დაამთავრა ლატვიის სასოფლო-სამეურნეო უნივერსიტეტი. 2009 წელს მიიღო მაგისტრის ხარისხი რიგის ტექნიკური უნივერსიტეტის ხარისხის მართვის მიმართულებით. 2001 წლის 11 მარტის ადგილობრივი თვითმმართველობის არჩევნების შედეგების საფუძველზე დაიგა მიერინა აირჩიეს ცარნიკავას სამხარეო დუმის დეპუტატად. 2005 წლის არჩევნებში ხელახლა აირჩიეს სახალხო პარტიის სიით, ხოლო 2009 წლის არჩევნებში იგი ხელახლა აირჩიეს „მწვანეთა და გლეხთა კავშირის,“ „ახალი დროების“ და „ყველაფერი ლატვიისთვის“ გაერთიანებული პარტიული სიით. საკრებულოს თავმჯდომარედ (მერი). მიერინა ხელახლა აირჩიეს 2013 წლის არჩევნებში „ლატვიის გლეხთა კავშირის“ სიით და კვლავ აირჩიეს საქალაქო საბჭოს თავმჯდომარედ (მერად). 2015 წელს მან თანამდებობა დატოვა. მისი პოსტი დაიკავა „ლატვიის რეგიონების ასოციაციის“ დეპუტატმა იმანტს კრასტიშმა. დაიგა მიერინა 2016 წელს აღადგინეს თანამდებობაზე. 2017 წლის არჩევნებში ხელახლა აირჩიეს „ლატვიის გლეხების კავშირის“ სიით და კვლავ აირჩიეს დუმის თავმჯდომარედ (მერი). დაიკავა რიგის დაგეგმარების რაიონის განვითარების საბჭოს თავმჯდომარის თანამდებობა. 2021 წლის ადმინისტრაციულ-ტერიტორიული რეფორმის შემდეგ, რომლის მიხედვითაც კარნიკავას ვოლოსტი ადაზის რაიონში შევიდა, 2021 წლის ადგილობრივი თვითმმართველობის არჩევნების შედეგებით, მიერინა აირჩიეს ადაზის საკრებულოს დეპუტატად. 2022 წლის საპარლამენტო არჩევნების მიხედვით დაიგა მიერინა აირჩიეს ლატვიის სეიმის დეპუტატად „მწვანეების და გლეხთა კავშირის“ სიით. იყო სეიმის სახელმწიფო ადმინისტრაციისა და თვითმმართველობის კომისიის თავმჯდომარე და სეიმის მდგრადი განვითარების კომისიის წევრი. 2023 წლის 20 სექტემბერს იგი აირჩიეს სეიმის ახალ სპიკერად. ედვარდს სმილტენსი სპიკერის პოსტიდან გაიწვიეს „გაერთიანებული სიის“ ოპოზიციაში გადასვლის გამო. კოალიციური შეთანხმების თანახმად, თანამდებობა „მწვანეების და გლეხთა კავშირის“ კანდიდატს უნდა რგებოდა. წარადგინეს გუნარ კურტისი, ხოლო მეორე კადიდატად მარის სპრინჯუკსი „გაერთიანებული სიიდან.“ ორივე კანდიდატი ჩავარდა. იმავე დღეს დაინიშნა ახალი არჩევნები ახალი კანდიდატებით. 9 დეპუტატმა მისცა ხმა ალექსეი როსლიკოვს („სტაბილურობა“) 55 დეპუტატმა მისცა ხმა დაიგა მიერინას. დაიგა მიერინა გათხოვილია. ჰყავს სამი შვილი. ↑ "14. SAEIMAS VĒLĒŠANAS". sv2022.cvk.lv. Retrieved 11 January 2024. ↑ Спикером Сейма избрана Дайга Миериня. И она сразу стала и.о. президента. Delfi (2023-09-20). ციტირების თარიღი: 2023-09-20 ↑ «Региональный переворот»: Царникавская дума отправила мэра в отставку. lsm.lv (2015-12-16). ციტირების თარიღი: 2023-09-20 ↑ "Saeimas priekšsēdētājas amatā ievēlēta Daiga Mieriņa". saeima.lv (in Latvian). Retrieved 11 January 2024. ↑ Гунар Кутрис провалился на выборах спикера Сейма. Delfi. ციტირების თარიღი: 2023-09-20 ↑ "Daiga Mieriņa - Latvijas Republikas 14.Saeima". titania.saeima.lv. Retrieved 11 January 2024.
მათარა

მათარა — პატარა სამგზავრო წყლის ჭურჭელი, რომელსაც იკიდებენ ქამარზე. დ. ჩუბინაშვილის განმარტებით, მათარა ნატისაგან შეკერილი სამგზავრო სასმისია. იყენებდნენ საქართველოს სხვადასხვა კუთხეში. თუშები მათარას კოჩხოს უწოდებდნენ და მას მეცხვარეები ხმარობდნენ. მათარა ერქვა აგრეთვე ქამარზე დასაკიდ ტყავის ჭურჭელს, რომელსაც ამზადებდნენ მსხვილფეხა რქოსანი პირუტყვის უკანა ფეხის სადრეკის ტყავისგან. მათარა ამჟამად ხის, ლითონის ან მინისაა და მოთავსებულია ტყავის ან ქსოვილის ბუდეში. ქართლში მათარას უწოდებდნენ მარცვლეულისა და ხილის შესანახ ხის ქერქისგან დამზადებულ ჭურჭელს. ენციკლოპედია „საქართველო“
პრინცესა კატერინა-ამალია

კატერინა-ამალია, ორენჟის პრინცესა (ნიდერლ. Catharina-Amalia Beatrix Carmen Victoria, Princess of Orange; დ. 7 დეკემბერი, 2003) — ნიდერლანდების ტახტის მემკვიდრე, მეფე ვილემ-ალექსანდერის უფროსი ქალიშვილი და დედოფალ ბეატრიქსის შვილიშვილი. პრინცესა კატერინა-ამალია ნიდერლანდების სამეფო ტახტის მემკვიდრე გახდა 2013 წელს, მას შემდეგ, რაც ბებიამისი, დედოფალი ბეატრიქსი, 33 წლიანი მმართველობის შემდეგ ტახტიდან გადაგდა და ტახტზე კატერინა-ამალიას მამა, ვილემ-ალექსანდერი ავიდა. კატერინა-ამალია დაბადებისას მოესწრო მის დიდ ბებიას — ნიდერლანდების სამეფოს დედოფალს 1948-1980 წლებში — იულიანას, რომელიც მისი დაბადებიდან 4 თვეში გარდაიცვალა, 2004 წლის 20 მარტს. როდესაც კატერინა-ამალია ნიდერლანდების სამეფოს დედოფალი გახდება და ტახტზე ავა, ის გააგრძელებს 1890-2013 წლიან ჯაჭვს, რომელიც ვილემ-ალექსანდერამდე არსებობდა, რადგანაც ნიდერლანდების სამეფოს მთელი 123 წლის განმავლობაში მხოლოდ ქალი მონარქი განაგებდა. 2023 წლის 5 მაისს პრინცესა კატერინა-ამალია ესწრებოდა ბუკინგების სასახლეში გამართულ წვეულებას, მეფე ჩარლზ III-ის კორონაციისადმი მიძღვნილს. ნიდერლანდების სამეფო ოჯახი კატერინა ამალია ბეატრიქსთან და ჩარლზ III-სთან ერთად, 5 მაისი, 2023 სამეფო ოჯახი ↑ The Princess of Orange.
კრიო...

კრიო... (ბერძნ. kryos — სიცივი, ყინვა, ყინული) — რთული სიტყვის ნაწილი, რომელიც ყინულთან, დაბალ ტემპერატურებთან კავშირს აღნიშნავს (მაგ., კრიობიოლოგია და კრიოგენეზი, კრიოსკოპია და სხვა). ქართული საბჭოთა ენციკლოპედია, ტ. 6, თბ., 1983. — გვ. 32.
აბედასნაირნი

აბედასნაირნი (ლათ. Polyporales) — ბაზიდიუმიანი სოკოების რიგი აგარიკომიცეტების კლასისა, რომელიც მოიცავს 1800-მდე სახეობას (სხვა ავტორებზე დაყრდნობით რიგში შედის არანაკლებ 3-4 ათასი სახეობა). რიგის სისტემატიკური მდგომარეობა ბოლომდე გარკვეული არ არის. მასში შემავალი ბევრი სახეობა საპროტროფია, რომელთა უმეტესობა მერქნის დამღუპველია და იწვევს მის ლპობას. ზოგიერთი გვარის (მაგ.Ganoderma და Fomes) წარმომადგენელი აინფიცირებს ცოცხალი ხის ქსოვილებს, ხოლო შემდგომ ანადგურებს მათ. სხვადასხვა ქვეყნებში მისდევენ მათ ხელოვნურად მოშენებას, ხოლო ზოგიერთი სახეობა აქტიურად გამოიყენება ტრადიციულ ჩინურ მედიცინაში. სამეცნიერო სინონიმებია: Aphyllophorales Rea (1981), Fomitopsidales Jülich 1981), Trametales Boidin, Mugnier & Canales (1998) და სხვა. 2021 წლის დეკემბრის მონაცემებით, რიგში ერთიანდება შემდეგი ოჯახები: Fomitopsidaceae Fragiliporiaceae Ganodermataceae Gelatoporiaceae Grifolaceae Incrustoporiaceae Meripilaceae Meruliaceae Phanerochaetaceae Polyporaceae Sparassidaceae Stecherinaceae Xenasmataceae Fomitopsis pinicola (Fomitopsidaceae) Ganoderma lucidum (Ganodermataceae) Meripilus giganteus (Meripilaceae) Sparassis crispa (Sparassidaceae) Laetiporus sulphureus (Fomitopsidaceae) Lentinus tigrinus (Polyporaceae) შეგიძლიათ იხილოთ მედიაფაილები თემაზე „აბედასნაირნი“ ვიკისაწყობში. აბედასნაირნი MycoBank-ზე (ინგლისური) ↑ Gäumann, E. (1926). "Vergleichende Morphologie der Pilze". Nature. 117 (2954): 820. Bibcode:1926Natur.117..820.. doi:10.1038/117820a0. S2CID 4096339 ↑ Rea, Carleton (1922). „British Basidiomycetae: A Handbook to the Larger British Fungi“. Nature. 111 (2781): 574. Bibcode:1923Natur.111..213B. doi:10.1038/111213a0. S2CID 4123814. ↑ Boidin, J.; Mugnier, J.; Canales, R. (1998). „Taxonomie moleculaire des Aphyllophorales“. Mycotaxon (ფრანგული). 66: 445–491 (see p. 487). ↑ საიტ Catalogue of Life-ზე დაყრდნობა დაარქივებული 2019-09-27 საიტზე Wayback Machine. .
დიდი არტაანის სანჯაყი

დიდი არტაანის სანჯაყი — ოსმალეთის იმპერიის ჩილდირის (ახალციხის) ეიალეთის ერთ-ერთი სანჯაყი (ლივა). მისი ადმინისტრაციული ცენტრი იყო ფარავნის ციხის რაბათი. „გურჯისტანის ვილაიეთის დიდი დავთრის“ (1595) მიხედვით დიდი არტაანის სანჯაყის ფართობ 1 958 კმ² უდრიდა. ცხოვრობდა 3 507 კომლი. სანჯაყში ყოფილა სამი ნაჰიე (მზვარე, ჩრდილი და ტყიანი), 209 სოფელი და დასახლებული პუნქტი, აქედან 38 სოფელი დაცარიელებული იყო. მოჰყავდათ მარცვლეული (ხორბალი, ქერი, ფეტვი), კარგად განვითარებული იყო მეფუტკრეობა (რეგისტრირებულია 8 705 სკა), მეცხვარეობა და სოფლის მეურნეობის სხვა დარგები. სანჯაყში ოსმალებმა დანერგეს თიმარული მიწათმფლობელობა და თავიანთი საგადასახადო სისტემა. ამავე დროს 53 სოფელი არ იყო აღწერილი და დავთარში გატარებული. მათზე არ ვრცელდებოდა ოსმალური საგადასახადო სისტემა და მათი წესები. ქართველ ფეოდალთა ნაწილი ამ დროისათვის გამაჰმადიანებული იყო და ამ გზით ოსმალთა სამსახურში მყოფს შენარჩუნებული ჰქონდა მიწები. დავთარში მოხსენიებული იყვნენ ქრისტიანები, რომლებიც ფლობდნენ მიწის ნაკვეთებს და ომის დროს ლაშქრობაში მონაწილეობა ევალებოდათ. XVII საუკუნის I ნახევარში დიდი არტაანის სანჯაყში იყო 9 ზეამეთი და 86 თიმარი, სანჯაყბეგის ხასი კი 300 000 ახჩას შეადგენდა. „ჩილდირის ეიალეთის ჯაბა დავთრის" (1694–1732) მონაცემებით, სანჯაყში იყო 10 ზეამეთი, რომელთა წლიური შემოსავალი შეადგენდა 252 127 ახჩას, 95 თიმარისა — 652 313 ახჩას, სანჯაყბეგის ხასისა — 240 000 ახჩას, ხოლო მთლიანად სანჯაყისა – 1144440 ახჩას. 1829 წელს, როდესაც რუსეთ-ოსმალეთის ომის შედეგად ახალციხის ეიალეთის სანჯაყების ნაწილი რუსეთს შეუერთდა, დიდი არტაანის სანჯაყი გაუქმდა. იგი ოსმალეთის შემადგენლობაში დარჩა არტაანის სანჯაყის სახელწოდებით. გამყრელიძე გ., „გურჯისტანის ვილაიეთის დიდი დავთარი" როგორც დემოგრაფიულსტატისტიკური ძეგლი, «თსუ შრომები», 1948, ტ. 34. სვანიძე მ., სამხრეთ-დასავლეთ საქართველოს სოფლის მეურნეობა XVI ს-ში, თბ., 1984. სვანიძე მ., ფეოდალური მიწათმფლობელობის ზოგიერთი საკითხი სამცხე-საათაბაგოში ოსმალთა ბატონობის დროს, კრ.: ახლო აღმოსავლეთი და საქართველო, თბ., 1991. სვანიძე მ., ენციკლოპედია „საქართველო“, ტ. 2, თბ., 2012. — გვ. ?.
გაერთიანებული ტაქსონომიის საინფორმაციო სისტემა

გაერთიანებული ტაქსონომიის საინფორმაციო სისტემა (ინგლ. Integrated Taxonomic Information System, აბრევიატურა ITIS) — სახელმწიფოთაშორისი თანამშრომლობა აშშ-ს, კანადასა და მექსიკას შორის, რომლის მიზანია ყველა ბიოლოგიური სახეობისთვის სრული და ყოვლისმომცველი ღია ტაქსონომიური მონაცემთა ბაზის შექმნა და მხარდაჭერა. შეიქმნა 1996 წელს აშშ-ის ფედერალური სააგენტოების, მათ შორის აშშ-ის გარემოს დაცვის სააგენტოს, აშშ-ის შინაგან საქმეთა სამინისტროსა და ბუნების ისტორიის ეროვნული მუზეუმის მხარდაჭერით. ოფიციალური საიტი Canada Interface: Integrated Taxonomic Information System (ITIS*CA) Mexico Interface: Sistema Integrado de Información Taxonómica (SIIT*MX) (დაარქივებული) ↑ Pauly G. B., Hillis D. M. and Cannatella D. C., Taxonomic Freedom and the Role of Official Lists of Species Names(ინგლისური), 2009, ტ. 65, № 2, დაარქივებულია ორიგინალიდან (13 ოქტომბერი, 2019) ↑ Page, D. M. R., A Taxonomic Search Engine: Federating taxonomic databases using web services".(ინგლისური), BMC Bioinformatics, 2005, ტ. 6, № 48, doi:10.1186/1471-2105-6-48.